Document ID: 31999D0352

Reference:
EUR-Lex - 31999D0352 - MT
Avviż Legali Importanti
|
31999D0352
Official Journal L 136 , 31/05/1999 P. 0020 - 0022
Id-Deċiżjoni tal-Kummissjonitat-28 ta' April 1999li Twaqqaf l-Uffiċċju Ewropew Kontra l-Frodi (OLAF)(notifikata fid-dokument numru SEC(1999) 802)(1999/352/KE, KEFA, Euratom)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea, u partikolarment l-Artikolu 162 tagħha,Wara li kkunsidrat it-Trattat li jistabbilixxi l-Komunità Ewropea tal-Faħam u l-Azzar, u b'mod partikolari l-Artikolu 16 tiegħu,Wara li kkunsidrat it-Trattat li jistabbilixxi l-Komunità Ewropea dwar l-Enerġija Atomika, u b'mod partikolari l-Artikolu 131 tiegħu,(1) Billi l-Istituzzjonijiet u l-Istati Membri jagħtu l-importanza kbira lill-protezzjoni ta' l-interessi finanzjarji tal-Komunitajiet u għall-ġlieda kontra l-frodi u kull attività illegali oħra li tagħmel ħsara lill-interessi finanzjarji tal-Komunitajiet; billi l-importanza ta' l-azzjoni għal dak il-għan huwa ikkonfermat bl-Artikolu 209a tat-Trattat KE, l-Artikolu 78i tat-Trattat ECSC, l-Artikolu 183a tat-Trattat Euratom kif ukoll bl-Artikolu 280 tat-Trattat KE fformulat mit-Trattat ta' Amsterdam;(2) Billi għandhom jintużaw il-mezzi kollha disponibbli sabiex jinkiseb dan l-oġġettiv bis-sħiħ, notevolment fit-termini ta' funzjonijiet ta' investigazzjoni trasferiti għal-livell tal-Komunità, sakemm l-allokazzjoni u l-bilanċ kurrenti kif jinsabu bejn il-livelli nazzjonali u tal-Komunità għandhom jinżammu;(3) Billi x-xogħol li għandu jsir biex isiru l-investigazzjonijiet amministrattivi għall-għan li jkunu protetti l-interessi finanzjarji tal-Komunitajiet s'issa ingħata lit-Task Force għall-Kordinament tal-Prevenzjoni tal-Frodi, li ħadu post l-Unità għall-Kordinament tal-Prevenzjoni tal-Frodi (OLAF);(4) Billi l-ħtieġa li tiżdied l-effettività tal-ġlieda kontra l-frodi u l-attivitajiet illegali l-oħra li jagħmlu ħsara lill-interessi finanzjarji tal-Komunitajiet teħtieġ it-twaqqif ta' l-Uffiċċju Ewropew Kontra l-Frodi (OLAF), minn hawn 'il quddiem imsejjaħ "l-Uffiċċju" li għandu jeżerċita l-poteri investigattivi tiegħu f'indipendenza sħiħa;(5) Billi l-indipendenza tad-Direttur ta' l-Uffiċċju u r-rwol tal-Kumitat tas-Sorveljanza li titqajjem minn din id-Deċiżjoni, u mir-Regolamenti tal-KE u tal-Euratom li jikkonċernaw l-investigazzjonijiet li jagħmel l-Uffiċċju, ifittxu li jiggarantixxu l-kondotta tajba ta' l-investigazzjonijiet ta' l-Uffiċċju mingħajr ma' jindaħal max-xogħolijiet l-oħra tiegħu, bħalma huma dawk li huma l-prerogattiva tal-Kummissjoni, b'mod partikolari f'affarijiet ta' leġislazzjoni;(6) Billi r-responsabbilità ta' l-Uffiċċju għandha tinvolvi, apparti mill-protezzjoni ta' l-interessi finanzjarji, l-attivitajiet kollha magħquda mal-protezzjoni ta' l-interessi tal-komunità minn atti irregolari li x'aktarx iwasslu għall-proċeduri amministrattivi jew penali;(7) Billi d-definizzjoni tal-funzjonijiet ta' l-Uffiċċju għandhom jinkludu x-xogħolijiet li saru s'issa mill-Grupp tal-Ħidma għall-kordinament ta' Prevenzjoni tal-Frodi, b'mod partikolari dawk ix-xogħolijiet li jikkonċernaw il-preparament tad-dispożizzjonijiet leġiżlattivi u regolatorji fl-oqsma ta' l-attività ta' dan l-Uffiċċju, li jinkludu l-interessi li jinsabu fit-Titolu VI tat-Trattat dwar l-Unjoni Ewropea,IDDEĊIDIET DAN LI ĠEJ:Artikolu 1Twaqqif ta' l-UffiċċjuPermezz tal-preżenti, qiegħed jitwaqqaf Uffiċċju Ewropew Kontra l-Frodi (UEKF), minn hawn 'il quddiem imsejjaħ l-"Uffiċċju". L-Uffiċċju għandu jieħu post il-Grupp ta' Ħidma għall-Kordinament tal-Prevenzjoni tal-Fordi u jieħu xogħolijiet kbar.Artikolu 2Xogħolijiet ta' l-Uffiċċju1. L-Uffiċċju għandu jeżerċita l-poteri tal-Kummissjoni biex jagħmel investigazzjonijiet amministrattivi esterni bil-għan li tissaħħaħ il-ġlieda kontra l-frodi, il-korruzzjoni u kull attività illegali oħra li tolqot ħażin lill-interessi finanjarji tal-Komunità, kif ukoll kull att ta' operaturi bil-ksur tad-dispożizzjonijiet tal-Komunità.L-Uffiċċju għandu jkun responsabbili li jeżegwixxi l-investigazzjonijiet amministrattivi interni maħsuba:(a) sabiex jiġġieled il-frodi, il-korruzzjoni u kull attività illegali oħra li taffettwa l-interessi finanzjarji tal-Komunità b'mod ħażin,(b) sabiex jinvestiga fatti serji relatati ma' l-andament ta' l-attivitajiet professjonali li jistgħu jikkostitwixxu ksur ta' obbligi minn uffiċċjali u impjegati li x'aktarx iwasslu għall-proċeduri dixxiplinarji u, f'każijiet xierqa, proċeduri kriminali jew ksur analogu ta' l-obbligi mill-Membri ta' l-istituzzjonijiet u korpi, kapijiet tal-korpi jew membri tal-persunal ta' l-istituzzjonijiet u l-korpi mhux suġġetti għar-Regolamenti ta' l-Istaff ta' Uffiċċjali tal-Komunitajiet Ewropej u l-Kondizzjonijiet ta' l-Impieg ta' l-Impjegati l-Oħra tal-Komunitajiet.L-uffiċju għandu jeżerċita l-poteri tal-Kummsisjoni kif inhuma definiti fid-dispożizzjonijiet imwaqqfa fil-qafas tat-Trattati, u suġġetti għal-limiti u l-kondizzjonijiet stabbiliti fihom.L-uffiċċju jista' jkun fdat b'investigazzjonijiet f'oqsma oħra mill-Kummissjoni jew minn istituzzjonijiet jew korpi oħrajn.2. L-Uffiċċju għandu jkun responsabbli biex jipprovdi l-appoġġ tal-Kummissjoni fil-koperazzjoni ma' l-Istati Membri fil-qasam tal-ġlieda kontra l-frodi.3. L-Uffiċċju għandu jkun responsabbili għall-attività li jiżviluppa kunċett għall-ġlieda kontra l-frodi kif hemm imsemmi fil-paragrafu 1.4. L-uffiċċju għandu jkun responsabbili għall-preparament ta' l-inizzjattivi leġiżlattivi u regolatorji tal-Kummissjoni bil-għan ta' prevenzjoni tal-frodi kif hemm imsemmi fil-paragrafu 1.5. L-Uffiċċju għandu jkun responsabbili għal kull attività operazzjonali tal-Kummissjoni f'relazzjoni mal-ġlieda kontra l-frodi kif hemm imsemmi fil-paragrafu 1, u b'mod partikolari:(a) jiżviluppa l-infrastruttura meħtieġa;(b) jiżgura l-ġbir u l-analiżi ta' informazzjoni;(ċ) jagħti appoġġ tekniku, b'mod partikolari fil-qasam tat-taħriġ, lill-istituzzjonijiet jew korpi l-oħra kif ukoll lill-awtoritajiet nazzjonali kompetenti.6. L-Uffiċċju għandu jkun f'kuntatt dirett mal-pulizija u ma' l-awtoritajiet ġudizzjarji.7. L-Uffiċċju għandu jirrapreżenta lill-Kummissjoni, fil-livell ta' servizz, fil-forums konċernati, fl-oqsma koperti minn dan l-Artikolu.Artikolu 3Indipendenza tal-funzjoni investigattivaL-Uffiċċju għandu jeżerċita l-poteri ta' investigazzjoni li saret referenza għalihom fl-Artikolu 2(1) fl-indipendenza kompluta. Fl-eżerċizzju ta' dawn il-poteri, id-Direttur ta' l-Uffiċċju la għandu jfittex u lanqas jieħu struzzjoni mill-Kummissjoni, kull istituzzjoni jew korp ieħor tal-gvern.Artikolu 4Kumitat tas-SorveljanzaGħandu jitwaqqaf Kumitat ta' Sorveljanza, li l-kompożizzjoni u s-setgħat tiegħu jkunu stabbiliti minn leġiżlazzjoni tal-Komunità. Dan il-Kumitat għandu jkun responsabbili għas-sorveljanza regolari tal-qadi tal-funzjoni investigattiva mill-Kumitat.Artikolu 5Id-Direttur1. L-Uffiċċju għandu jkun presedut minn Direttur, nominat mill-Kummissjoni, wara konsultazzjoni fil-Parlament Ewopew u mal-Kunsill, għal terminu ta' ħames snin, li jista' jiġġedded darba. Bil-għan li jinħatar id-Direttur, il-Kummisjsoni għandha, ladarba tingħata opinjoni favorevoli mill-Kumitat tas-Sorveljanza, tipprepara lista ta' diversi kandidati kwalifikati b'mod xieraq, wara sejħa għall-applikazzjonijiet li għandhom, jekk xieraq, ikunu ippublikati fil-Ġurnal Uffiċjali tal-Komunitajiet Ewropej.Id-Direttur għandu jkun responsabbli għall-eżekuzzjoni ta' l-investigazzjonijiet.2. Il-Kummissjoni għandha teżerċita, fir-rigward tad-Direttur, il-poteri mogħtija lill-awtorità li tinnomina. Kull miżura fl-Artikoli 87, 88 u 90 tar-Regolementi ta' l-Istaff ta' l-Uffiċjali tal-Komunitajiet Ewropej għandha tittieħed, wara li ssir konsultazzjoni mal-Kumitat ta' Sorveljanza, b'deċiżjoni motivata mill-Kummissjoni. Din id-Deċiżjoni għandha tintbagħat għall-informazzjoni lill-Parlament Ewropew u l-Kunsill.Artikolu 6Tħaddim ta' l-Uffiċċju1. Id-Direttur ta' l-Uffiċċju għandu jeżerċita, fir-rigward tal-persunal ta' l-Uffiċċju, il-poteri mogħtija lilu bir-Regolament tal-Persunal ta' l-Uffiċċjali tal-Komunitajiet Ewropej mill-awtorità li tinnomina u mill-Kondizzjonijiet ta' Impieg ta' l-Impjegati l-Oħra tal-Komunitajiet fuq l-awtorità awtorizzata li tikkonkudi l-kuntratti ta' l-impieg. Għandu jkun permess li jiddelega dawk il-poteri. Skond ir-Regolamenti tal-Persunal u l-Kondizzjonijiet ta' Impieg ta' l-Impjegati l-Oħra id-Direttur għandu jpoġġi l-kondizzjonijiet u l-arranġament dettaljati għall-ingaġġar, b'mod partikolari fejn għandu x'jaqsam it-tul tal-kuntratti u t-tiġdid tagħhom.2. Wara li jikkonsulta mal-Kumitat tas-Sorveljanza, id-Direttur għandu jibgħat lid-Direttur-Ġenerali għall-Estimi, abbozz ta' stima preliminari li għandha tiddaħħal fit-titolu speċjali għall-Uffiċċju fl-Estimi annwali ġenerali.3. Id-Direttur għandu jaġixxi bħala uffiċċjal ta' l-awtorizzazzjoni għall-implimentazzjoni tat-titolu speċjali għall-estimi għall-parti A ta' l-estimi, li tikkonċerna l-Uffiċju, u t-titoli speċifiċi kontra l-frodi tal-parti B. Għandu jkun permess li d-Direttur jiddelega l-poteri tiegħu.4. Id-deċiżjonijiet tal-Kummissjoni li jikkonċernaw l-organizzazzjoni interna għandhom japplikaw lill-Uffiċċju safejn huma kompatibbli mad-dispożizzjonijiet li jikkonċernaw l-Uffiċċju adottati mill-leġislatur tal-Komunità, ma' din id-Deċiżjoni u mar-regoli dettaljati li jimplimentawha.Artikolu 7Data effettivaDin id-Deċiżjoni għandha tidħol fis-seħħ fid-data tad-dħul fis-seħħ tar-Regolament tal-Parlament Ewropew u tal-Kunsill (KE) li jikkonċerna l-investigazzjonijiet eżekwiti mill-Uffiċċju Ewropew Kontra l-Frodi. Sa l-ewwel jum mix-xahar ta' wara l-ħatra tad-Direttur ta' l-Uffiċju, ix-xogħol kurrenti ta' l-Uffiċċju għandu jieħu ħsiebu d-Direttur tal-Grupp ta' Ħidma għall-Kordinament tal-Prevenzjoni tal-Frodi.Magħmula fi Brussel, fit-28 ta' April 1999.Għall-KummissjoniJacques SanterIl-President--------------------------------------------------

Summary:
Uffiċċju Ewropew Kontra l-Frodi (OLAF)
Uffiċċju Ewropew Kontra l-Frodi (OLAF)
L-Uffiċċju Ewropew Kontra l-Frodi (OLAF) jinvestiga l-korruzzjoni u l-imġiba ħażina serja fi ħdan l-istituzzjonijiet tal-Unjoni Ewropea (UE), kif ukoll il-frodi kontra l-baġit tal-UE. Huwa jgħin ukoll fl-iżvilupp tal-politika tal-UE kontra l-frodi.
ATTI
                  
Id-Deċiżjoni tal-Kummissjoni 1999/352/KE, KEFA, Euratom tat-28 ta’ April 1999 li tistabbilixxi l-Uffiċċju Ewropew Kontra l-Frodi (OLAF).
SOMMARJU
X’TAGĦMEL DIN ID-DEĊIŻJONI?
                     
Id-Deċiżjoni oriġinali (1999/352/KE, KEFA, Euratom) ħolqot l-OLAF fl-1999. Hija ddefinixxiet il-kompiti, ir-responsabbiltajiet, l-istruttura u l-mod tal-operat tal-OLAF. Reviżjoni sussegwenti li saret fl-2013 ippermettiet li din taħdem b’mod aktar effikaċi u effettiv, b’mod partikolari ma’ organizzazzjonijiet esterni.
PUNTI EWLENIN
                     
Frodi huwa att intenzjonali ta’ qerq maħsub għal gwadann personali jew biex jikkawża telf għal parti oħra. Fil-livell tal-UE, dan it-telf jista’ jirriżulta minn ħlas ħażin ta’ fondi mill-baġit tal-UE jew minn nuqqas ta’ trasferiment tad-dħul dovut lill-baġit tal-UE, bħal dazji doganali, dazji agrikoli u imposti fuq iz-zokkor.
L-OLAF iniedi investigazzjonijiet:
fi ħdan l-istituzzjonijiet u l-korpi tal-UE sabiex jidentifika frodi, korruzzjoni u kwalunkwe attività illegali oħra li taffettwa l-interessi finanzjarji tal-UE, kif ukoll kwistjonijiet serji relatati mal-qadi ta’ dmirijiet professjonali li ma jaffettwawx l-interessi finanzjarji tal-UE;
barra l-istituzzjonijiet u l-korpi tal-UE sabiex jidentifikaw frodi jew imġiba irregolari minn persuni jew organizzazzjonijiet. Dawn jistgħu jinvolvu lill-awtoritajiet tal-pajjiżi tal-UE (u xi drabi dawk ta’ pajjiżi terzi).
Id-Direttur Ġenerali tal-OLAF jinħatar għal perjodu ta’ 7 snin (li ma jistax jiġġedded).
Il-Kumitat ta’ Sorveljanza tal-OLAF jimmonitorja l-ħidma tiegħu, ifittex li jsaħħaħ l-indipendenza tiegħu u jimmonitorja l-applikazzjoni tal-garanziji proċedurali.
L-OLAF huwa soġġett għal-liġi tal-UE dwar il-protezzjoni tad-dejta tal-individwi fir-rigward tal-ipproċessar ta’ dejta personali mill-istituzzjonijiet u l-korpi tal-Komunità.
L-OLAF huwa servizz amministrattiv u investigattiv. Huwa jista’ biss jirrakkomanda x’azzjoni għandha tittieħed mill-awtoritajiet nazzjonali jew tal-UE wara l-investigazzjonijiet tiegħu.
Il-programm Hercule III jgħin fl-iffinanzjar ta’ ħafna mill-proġetti tal-pajjiżi tal-UE, billi jgħinhom jiġġieldu l-attività kriminali diretta kontra l-baġit tal-UE. Eżempji ta’ dan jinkludu l-iffinanzjar tal-akkwist ta’ scanners u apparat tekniku ieħor fl-ajruporti u fil-portijiet, kif ukoll tal-attivitajiet ta’ taħriġ.
MINN META TAPPLIKA DIN ID-DEĊIŻJONI?
                     
Mit-28 ta' April 1999.
SFOND
                     
Id-Deċiżjoni 1999/352/KE, KEFA, Euratom (u l-emendi sussegwenti tagħha) hija relatata mat-twaqqif tal-OLAF. Hija kkumplimentata mir-Regolament (UE, Euratom) Nru 883/2013, li jiddefinixxi r-rwol u l-mandat tal-OLAF, u minn Ftehim Interistituzzjonali li jikkonċerna speċifikament l-investigazzjonijiet imwettqa fl-istituzzjonijiet tal-UE.
Għal aktar tagħrif, ara s-sit elettroniku tal-OLAF.
REFERENZI
Att
Dħul fis-seħħ
Terminu għat-traspożizzjoni fl-Istati Membri
Il-Ġurnal Uffiċjali
Id-Deċiżjoni 1999/352/KE, KEFA, Euratom
28.4.1999
-
ĠU L 136 tal-31.5.1999, p. 20-22
Atti emendatorji
Dħul fis-seħħ
Terminu għat-traspożizzjoni fl-Istati Membri
Il-Ġurnal Uffiċjali
Deċiżjoni 2013/478/UE
1.10.2013
-
ĠU L 257 tat-28.9.2013, p. 19-20
Id-Deċiżjoni (UE) 2015/512
27.3.2015
-
ĠU L 81 tas-26.3.2015, p. 4
ATTI RELATATI
                  
Ir-Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament (KE) Nru 1073/1999 tal-Parlament Ewropew u tal-Kunsill u r-Regolament tal-Kunsill (Euratom) Nru 1074/1999 (ĠU L 248 tat-18.9.2013, p. 1-22).
Ftehim Interistituzzjonali tal-25 ta’ Mejju 1999 bejn il-Parlament Ewropew, il-Kunsill tal-Unjoni Ewropea u l-Kummissjoni tal-Komunitajiet Ewropej dwar l-investigazzjonijiet interni mill-Uffiċċju Ewropew Kontra l-Frodi (OLAF) (ĠU L 136 tal-31.5.1999, p. 15-19).
l-aħħar aġġornament 23.04.2015